CELEX: 32016D0158
Language: lv
Date: 2016-02-04 00:00:00
Title: Komisijas Īstenošanas lēmums (ES) 2016/158 (2016. gada 4. februāris), ar ko nosaka pārejas pasākumus attiecībā uz konkrētiem gaļas un piena nozares uzņēmumiem Horvātijā (izziņots ar dokumenta numuru C(2016) 501) (Dokuments attiecas uz EEZ)

6.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 31/47
            
         KOMISIJAS ĪSTENOŠANAS LĒMUMS (ES) 2016/158
   (2016. gada 4. februāris),
   ar ko nosaka pārejas pasākumus attiecībā uz konkrētiem gaļas un piena nozares uzņēmumiem Horvātijā
   
      
         (izziņots ar dokumenta numuru C(2016) 501)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Aktu par Horvātijas pievienošanos,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (1) un jo īpaši tās 12. panta 2. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2), un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 852/2004 paredzēti vispārīgi pārtikas produktu higiēnas noteikumi pārtikas apritē iesaistītajiem tirgus dalībniekiem, kuru pamatā ir riska analīzes un kritisko kontrolpunktu principi. Regulā noteikts, ka pārtikas apritē iesaistītiem tirgus dalībniekiem jāievēro strukturālās prasības, kas pamatojas uz minētajiem principiem.
            
         
               (2)
            
            
               Regula (EK) Nr. 853/2004 papildina noteikumus, kas paredzēti Regulā (EK) Nr. 852/2004. Noteikumi, kas paredzēti Regulā (EK) Nr. 853/2004, ietver arī īpašas prasības attiecībā uz gaļas un piena pārstrādes uzņēmumiem.
            
         
               (3)
            
            
               Saskaņā ar Akta par Horvātijas pievienošanos V pielikumu konkrētas strukturālās prasības, kas paredzētas Regulas (EK) Nr. 852/2004 II pielikumā un Regulas (EK) Nr. 853/2004 III pielikumā, konkrētiem Horvātijas uzņēmumiem nav piemērojamas līdz 2015. gada 31. decembrim. Šie uzņēmumi ir uzskaitīti Veselības un pārtikas nekaitīguma ģenerāldirektorāta tīmekļa vietnē (3). Ierobežotam skaitam gaļas un piena nozares uzņēmumu Horvātija ir lūgusi šo termiņu pagarināt līdz 2016. gada 30. jūnijam.
            
         
               (4)
            
            
               Ir lietderīgi pagarināt pašreizējos pārejas pasākumus attiecībā uz konkrētiem uzņēmumiem gaļas un piena nozarē, lai dotu tiem papildu laiku pielāgoties Savienības pārtikas nekaitīguma standartiem.
            
         
               (5)
            
            
               Pašreizējos pārejas pasākumus, kas noteikti Akta par Horvātijas pievienošanos V pielikuma 5. punkta II daļā, piemēro līdz 2015. gada 31. decembrim. Lai izvairītos no juridiskām nepilnībām, šajā lēmumā paredzētie pārejas pasākumi būtu jāpiemēro no 2016. gada 1. janvāra. To piemērošanas laikam nevajadzētu pārsniegt sešus mēnešus, jo Akta par Horvātijas pievienošanos 42. pantā ir paredzēts, ka pārejas pasākumus drīkst piemērot ne ilgāk kā trīs gadus, skaitot no pievienošanās dienas.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Atkāpjoties no īpašajām prasībām, kas noteiktas Regulas (EK) Nr. 852/2004 II pielikuma II nodaļā un Regulas (EK) Nr. 853/2004 III pielikuma I sadaļas II un III nodaļā, II sadaļas II un III nodaļā, V sadaļas I nodaļā un IX sadaļas I nodaļas II.A daļā, gaļas un piena nozares uzņēmumi, kas norādīti šā lēmuma pielikumā (“norādītie uzņēmumi”), var turpināt ražot un pārstrādāt gaļu un pienu (“produkti”), ja ir ievēroti šā lēmuma 2. panta nosacījumi.
   2. pants
   1.   Produktus, kuru izcelsme ir norādītajos uzņēmumos:
   
               a)
            
            
               laiž tirgū vienīgi Horvātijā vai trešo valstu tirgos saskaņā ar attiecīgiem Savienības tiesību aktiem; vai
            
         
               b)
            
            
               izmanto vienīgi turpmākai pārstrādei norādītajos uzņēmumos neatkarīgi no dienas, kad produktu laiž tirgū.
            
         2.   Produktus marķē ar veselības vai identifikācijas marķējumu, kas atšķiras no tā, kurš noteikts Regulas (EK) Nr. 853/2004 5. pantā.
   3.   Horvātija izmanto veselības vai identifikācijas marķējumu, ko tā rakstiski paziņojusi Komisijai 2012. gada 29. jūnijā saskaņā ar Akta par Horvātijas pievienošanos V pielikuma 5. punkta II daļas 3. apakšpunktu.
   4.   Šā panta 1. un 2. punktu piemēro visiem produktiem, kuru izcelsme ir integrētos svaigas gaļas, maltas gaļas, gaļas izstrādājumu, mehāniski atdalītas gaļas un piena pārstrādes uzņēmumos, ja viena no šāda uzņēmuma daļām ir norādītais uzņēmums.
   3. pants
   Horvātija nodrošina, ka norādītie uzņēmumi, kas neatbilst Regulas (EK) Nr. 852/2004 II pielikuma II nodaļā un Regulas (EK) Nr. 853/2004 III pielikuma I sadaļas II un III nodaļā, II sadaļas II un III nodaļā, V sadaļas I nodaļā un IX sadaļas I nodaļas II.A daļā norādītajām īpašajām prasībām, beidz savu darbību.
   4. pants
   Šo lēmumu piemēro no 2016. gada 1. janvāra līdz 2016. gada 30. jūnijam.
   5. pants
   Šis lēmums ir adresēts dalībvalstīm.
   
      Briselē, 2016. gada 4. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 139, 30.4.2004., 1. lpp.
   
   
      (2)  OV L 139, 30.4.2004., 55. lpp.
   
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      PIELIKUMS
      Gaļas pārstrādes uzņēmumu saraksts
      
                  Nr.
               
               
                  Veterinārais Nr.
               
               
                  Uzņēmuma nosaukums
               
               
                  Ielas vai ciema/pilsētas/reģiona nosaukums
               
            
                  1.
               
               
                  HR 14
               
               
                  IMES – MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO – TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko – senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko – neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Piena pārstrādes uzņēmumu saraksts
      
                  Nr.
               
               
                  Veterinārais Nr.
               
               
                  Uzņēmuma nosaukums
               
               
                  Ielas vai ciema/pilsētas/reģiona nosaukums
               
            
                  1.
               
               
                  HR 1444
               
               
                  LE – Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko – križevačka